|  |
| --- |
|  ΕΚΑ ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

**Αρ. Πρωτ.: 9847 Αθήνα, 23/12/2022**

Προς

τα Σωματεία Μέλη του ΕΚΑ

Συνάδελφοι,

Σας υπενθυμίζουμε ότι το **32ο Συνέδριο** του ΕΚΑ θα πραγματοποιηθεί **το** **Σάββατο 4 και την Κυριακή 5 Φεβρουαρίου 2023** στο **Ξενοδοχείο WYNDAHAM GRAND ATHENS**, οδός Μεγάλου Αλεξάνδρου 2, Πλατεία Καραϊσκάκη και ώρα έναρξης εργασιών στις 10:00.

**Την Κυριακή 5 Φεβρουαρίου θα πραγματοποιηθεί η εκλογή της Εφορευτικής Επιτροπής από τις 09:00 έως τις 13:00.**

Οι αρχαιρεσίες για την ανάδειξη του νέου Διοικητικού Συμβουλίου, της Ελεγκτικής Επιτροπής και των Αντιπροσώπων για την ΓΣΕΕ, θα διεξαχθούν το **Σάββατο 11 και την Κυριακή 12 Φεβρουαρίου 2023**, στα γραφεία του ΕΚΑ, Γ΄ Σεπτεμβρίου 48β.

**Οι ώρες διεξαγωγής των αρχαιρεσιών θα είναι**:

**το Σάββατο 11/2 από 8:00 έως 20:00 και**

**την Κυριακή 12/2 από 8:00 έως 18:00.**

Για τη νομιμοποίηση των Σωματείων θα πρέπει να προσκομίσετε στο ΕΚΑ (εφόσον δεν έχετε προσκομίσει) τα παρακάτω απαραίτητα δικαιολογητικά και τυχόν παραιτήσεις αντιπροσώπων **το αργότερο** **μέχρι την Δευτέρα 30 Ιανουαρίου 2023 και ώρα 12:00.**

* Πρακτικό Αρχαιρεσιών
* Πρακτικό Εκλογής Εφορευτικής Επιτροπής
* Διορισμό Δικηγόρου για την διεξαγωγή των αρχαιρεσιών και της Εφορευτικής Επιτροπής
* Βεβαίωση Δικαστικού για τους Εκλεγμένους Αντιπροσώπους στο ΕΚΑ
* Συγκρότηση Διοικητικού Συμβουλίου σε σώμα **(κινητό τηλέφωνο και e-mail Προέδρου και Γεν. Γραμματέα)**
* Απόφαση Γ.Σ. για την εκπροσώπηση στη ΓΣΕΕ μέσω ΕΚΑ ή Ομοσπονδίας.
* Μητρώο Μελών.
* Κατάσταση Ψηφισάντων Μελών η οποία να περιλαμβάνει:

 α. ΟΝΟΜΑΤΕΠΩΝΥΜΟ –ΠΑΤΡΩΝΥΜΟ

 β. ΑΡΙΘΜΟ ΤΑΥΤΟΤΗΤΑΣ

 γ. ΑΡΙΘΜΟ ΒΙΒΛΙΑΡΙΟΥ ΑΣΘΕΝΕΙΑΣ και ΤΑΜΕΙΟ ΑΣΦ/ΣΗΣ

**Από τις 9 Ιανουαρίου 2023 μπορείτε να προσκομίζετε τα δικαιολογητικά των Σωματείων σας στο Οργανωτικό του ΕΚΑ καθημερινά από τις 7:30 έως και τις 17:00.**

**Διευκρινίζεται ότι το Σάββατο 28 και την Κυριακή 29 Ιανουαρίου το ωράριο λειτουργίας του ΕΚΑ θα είναι 7:30 – 14:00.**

Για τη συμμετοχή στο Συνέδριο υποχρεούται η οργάνωση – μέλος, εκτός των ανωτέρω νομιμοποιητικών δικαιολογητικών, **να εκπληρώσει τις οικονομικές της υποχρεώσεις προς το ΕΚΑ** για το χρονικό διάστημα μέχρι και το μήνα (Φεβρουάριος 2023) που διεξάγεται το Συνέδριο. Γι’ αυτό παρακαλούμε να ενημερώσετε το Οργανωτικό Τμήμα του ΕΚΑ για το ύψος της συνδρομής κάθε μέλους προς το Σωματείο, για να υπολογισθεί το ύψος της οφειλής κάθε οργάνωσης.

**Για το Δ.Σ.**

|  |  |
| --- | --- |
| **Ο ΠΡΟΕΔΡΟΣ** | **Ο Γεν. ΓρΑΜΜΑΤΕΑΣ** |
| **ηλιασ γκιουλακησ** | **ΚΩΝΣΤΑΝΤΙΝΟΣ ΚΟΥΛΟΥΡΗΣ** |